दलित छात्रों कहना है कि उस पोस्ट से उनकी भावनाएं आहत हुईं और वो संबंधित छात्र के खिलाफ कड़ी कार्रवाई चाहते हैं. उनकी शिकायत के बाद कॉलेज ने इस मामले की सुनवाई के लिए एक कमेटी का गठन किया, जिसमें आरोपी छात्र के विभागाध्यक्ष को ही नहीं शामिल किया गया. अब आरोपी छात्र का कहना है कि उसे कुछ बोलने नहीं दिया जा रहा और उसे ऐसे माहौल में बहुत डर लग रहा है. ऐसा बताया जा रहा है कि बुधवार शाम को IIMC के ही एक छात्र ने अंग्रेजी पत्रकारिता विभाग के टीचर अमित सेनगुप्ता को दूसरे पक्ष के लोगों को भड़काते हुए सुना. उसने इस बात की लिखित शिकायत ओएसडी अनुराग मिश्रा और अन्य विभागाध्यक्षों से की. इस शिकायत के बाद कथित आरोपी टीचर अमित सेनगुप्ता ने छात्र को कैंपस में ही घेर लिया और शिकायत वापस लेने की बात कहने लगे.